2019. gada 16. jūlijā Noteikumi Nr. 331

Rīgā (prot. Nr. 33 9. §)

**Grozījumi Ministru kabineta 2018. gada 25. septembra noteikumos Nr. 597 "Transporta enerģijas aprites cikla siltumnīcefekta gāzu emisiju daudzuma un tā samazinājuma aprēķināšanas un ziņošanas kārtība"**

Izdoti saskaņā ar

likuma "Par piesārņojumu"

55. panta sesto daļu

Izdarīt Ministru kabineta 2018. gada 25. septembra noteikumos Nr. 597 "Transporta enerģijas aprites cikla siltumnīcefekta gāzu emisiju daudzuma un tā samazinājuma aprēķināšanas un ziņošanas kārtība" (Latvijas Vēstnesis, 2018, 191. nr.) šādus grozījumus:

1. Izteikt 3. punktu šādā redakcijā:

"3. Šos noteikumus degvielas piegādātājs vai degvielas piegādātāju grupa (turpmāk – degvielas piegādātājs) piemēro degvielai, kas kā transporta enerģija tiek izmantota autotransportlīdzekļos ceļu satiksmē, autoceļiem neparedzētajā mobilajā tehnikā – dzelzceļa transportlīdzekļos, lauksaimniecības un mežsaimniecības traktortehnikā, normatīvajos aktos par atpūtas kuģu un ūdens motociklu būvniecību, atbilstības novērtēšanu un piedāvāšanu tirgū minētajos atpūtas kuģos, kad tie nekuģo jūrā, kā arī elektroenerģijai, kas tiek piegādāta elektrotransportlīdzekļiem (izņemot elektriskās lokomotīves). Šos noteikumus degvielas piegādātājs nepiemēro degvielai un biodegvielai, kas kā transporta enerģija tiek izmantota gaisa transportā."

2. Svītrot 12.1. apakšpunktā vārdus "izcelsmi un pirkuma vietu".

3. Svītrot 13., 14., 15., 16., 17. un 18. punktu.

4. Svītrot 23.8. apakšpunktu.

5. Svītrot 32.5. un 32.6. apakšpunktu.

6. Svīrot 2. pielikuma 5., 6. un 7. punktu.

7. Svītrot 2. pielikuma 8. un 9. piezīmi.

Ministru prezidents A. K. Kariņš

Ekonomikas ministrs R. Nemiro